رغم ان السيدة عائشة حافظة احاديث كتير وادعية كتير واكيد عالمة بالكتاب والسنة الا انها سألت النبي عليه الصلاة والسلام قالت يا رسول الله رأيت ان وافقت ليلة القدر ماذا اقول فيها؟ فقال قولي اللهم انك عفو تحب العفو فاعف عني. السيدة عائشة سألته ليه
سألته لان هي علمت ان هي مهما دعت ومهما عملت ان البركة كلها في ادعية النبي عليه الصلاة والسلام. بنتعلم منها ان البركة في النبي عليه الصلاة والسلام. عارف انت لو ما بتعرفش تدعي ما بتعرفش تقول كلام كتير. عايزك من هنا لاخر رمضان لاخر رمضان قل الدعوة دي بس. دي كفاية. لو قعدت كل ليلة
بتقول من اول الليلة لاخرها. اللهم انك عفو تحب العفو فاعف عني. هتبقى وافقت ليلة القدر اكيد ان انت بتقوم كل ليلة. ويبقى قلت احسن كلام يتقال في الليلة ديت
عايز تزود زود لكن السيدة عائشة جابت الخلاصة هو ليه برضو النبي عليه الصلاة والسلام قال لها الدعاء ده بالزات. ليه عفو يعني اشمعنى عفو؟ قالوا ان العفو ابلغ من المغفرة. ابلغ من المغفرة ليه
قالوا المغفرة هي ان يستر الله ذنبك. واما العفو هو ان يمحو الله الذنب. وان يمحو اثار الذنب. الذنب واثاره واي اثار الذنب اثار الذنب اثار في القلب سواد ران آآ اغلفة كل ده ربنا يمحوه ويرجع قلبك تاني ابيض جميل
اثار الذنب العقوبة اللي كان متوقع ان هي ممكن تحصل معك الان او بعدين او في ولادك او في مالك ربنا يمحوها ناس كتير تسأل انا تبت ربنا هيعاقبني برضو
يقول لو عفا عنك لن يعاقبك. سامحوا الذنب بكل اثاره. اسار الذنب يوم القيامة من الفضيحة والنار كل المشاكل ديت كل ده انتهى انتهى تماما فالعفو اعلى اعلى من المغفرة. وابلغ عشان كده النبي عليه الصلاة والسلام قال لها على الحاجة اللي هي تجيب من الاخر خالص. اللهم انك عفو تحب العفو
فاعف عني. وتأمل في قوله تحب العفو. ما قالش تحب ان تعفو عنا. تحب العفو يعني ربنا بيحب العفو عموما ايه رأيك نتقرب الى الله في هزه الايام ان نعفو ونصفح
وليعفوا وليصفحوا. الا تحبون ان يغفر الله لكم فلو عفونا اليومين دول عن حد بتاع ممكن نرجو من الله ان يعاملنا بالمثل ويعفو عنا. فلما ندعيه يبقى ده اقرب لاجابة الايه؟ لاجابة الدعاء. انا لي صديق يعني بثق فيه. قال لي لغاية دلوقتي انا ما انا ما شفتش علامة ليلة القدر اللي هي الشمس تطلع من غير
شعاع وده يعني انا بسق فيه يعني والعهدة عليه. فاحنا لسة فيها وان شاء الله الليالي القادمة يا رب نكون نوافق فيها ليلة القدر. اجتهدوا في كل الليالي. ربنا تقبل منا ومنكم صالح الاعمال. اللهم انك عفو تحب العفو فاعف عنا. اللهم انك عفو تحب العفو فاعف عنا. اللهم انك عفو تحب العفو فاعف عنا. انشروا الفيديو دوت لكل الناس
اللي تحبوهم ربنا يبارك فيكم. سلام عليكم